NEUVOSTON ASETUS (EY) N:o 1844/97,
annettu 22 päivänä syyskuuta 1997,
eräiden kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä annetun neuvoston asetuksen (EY) N:o 390/97 muuttamisesta neljännen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 3760/92 8 artiklan 4 kohdan mukaan neuvoston tehtävänä on vahvistaa kalastusta tai kalastusryhmää koskevat suurimmat sallitut saaliit (TACit),
asetuksessa (EY) N:o 390/97 (2) vahvistetaan tiettyjen kalakantojen ja kalakantaryhmien TACit vuodeksi 1997 ja niiden pyyntiä koskevat tietyt edellytykset,
punakampelan kiintiöihin ICES-alueilla VII d ja e sovellettavien pyyntirajoitusten soveltaminen ICES-alueella VII e aiheuttaa tarpeettomia kilpailuun johtavia vääristymiä tiettyjen kalastuslaivastojen toiminnan maantieteellisessä jakautumisessa; nämä rajoitukset on jaettava uudelleen, jotta ne vastaisivat paremmin viimeaikaista tilannetta, ja
neuvoston asetus (EY) N:o 390/97 on tämän vuoksi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 390/97 liitteessä I oleva taulukko, jonka otsikkona on "Laji: Punakampela, Alue: VII d, e" tämän asetuksen liitteessä olevalla taulukolla.
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 1997.